පාකිස්තානයෙන් ආනයනය කරන ලද මිනිස් පරිභෝජනයට නුසුදුසු ලොකු ළුෑණු තොගයක් දඹුල්ල නගර සභාවේ නිලධාරීන් අද සොයා ගනු ලැබුවා.ඒවා සොයා ගන්නා අවස්ථාවේදී ලොකු ළුෑණු තොගයේ පත්‍ර සහ මුල් හටගෙන තිබූ බවයි හිරු වාර්තාකරු සඳහන් කළේ.කිලෝග්‍රෑම් දසදහකට වැඩි කන්ටේනර් රථයකින් දඹුල්ල නගරයේ පිහිටි ගබඩා කිහිපයකට මෙම ලොකු ළුෑණු තොගය අද රැගෙනවිත් තිබෙනවා.පළමුවෙන්ම දඹුල්ල ආර්ථික මධ්‍යස්ථානය පිටුපස පෞද්ගලික ගබඩා දෙකක තිබී මෙම ලොකු ළුෑණු සොයාගත්තා.පසුව එම ස්ථානයේ සිටි පිරිසගෙන් ලද තොරතුරුවලට අනුව කන්ටේනර් රථයෙන් ළුෑණු බෙදාහැරීම සිදුකළ තවත් ගබඩාවක් වැටලීමට නගර සභා නිලධාරීන් පියවර ගත්තා.